Source: http://docplayer.hu/27846621-A-vagyonnyilatkozatokra-vonatkozo-jogszabalyi-eloirasok.html
Timestamp: 2018-12-14 22:22:08
Document Index: 28335482

Matched Legal Cases: ['bíróság ', 'bíróság ', 'bíróság ', 'bíróság ', 'bíróság ', 'bíróság ', 'Kúria ', 'Kúria ', 'bíróság ']

A VAGYONNYILATKOZATOKRA VONATKOZÓ JOGSZABÁLYI ELŐÍRÁSOK - PDF
Download "A VAGYONNYILATKOZATOKRA VONATKOZÓ JOGSZABÁLYI ELŐÍRÁSOK"
1 TRANSPARENCY INTERNATIONAL MAGYARORSZÁG A VAGYONNYILATKOZATOKRA VONATKOZÓ JOGSZABÁLYI ELŐÍRÁSOK 1
2 Szerző: dr. Burai Petra A kézirat lezárásának időpontja: május 31. Készült a Direkt36 és az Internews támogatásával. A Transparency International Magyarország független szakmai szervezetként elősegíti a korrupció megfékezését, ösztönzi az átláthatóságot és a számonkérhetőséget a közhatalmi döntéshozatalban és a közpénzeket érintő folyamatokban, valamint javítja a közérdekű információk elérhetőségét. A Direkt36 egy oknyomozó újságíró központ, melynek célja, hogy ellenőrizze a közhatalom gyakorlóit, leleplezze a mindannyiunkat megkárosító visszaéléseket, és ezzel támpontokat adjon a minket körülvevő világ megértéséhez. TRANSPARENCY INTERNATIONAL MAGYARORSZÁG Transparency International Magyarország 1055 Budapest, Falk Miksa u em. 2. Telefonszám: ; faxszám: Honlapjának URL-je: Direkt36 Oknyomozó Újságíró Központ 1137 Budapest, Pozsonyi út em Honlapjának URL-je: 2
3 1. Bevezetés Ebben a tanulmányban a különböző közjogi pozíciókat betöltő és a közszolgálatban álló személyek vagyonnyilatkozat-tételi kötelezettségére vonatkozó jogszabályi keretrendszert mutatjuk be. Az összefoglaló célja, hogy az újságírók, szakmai közönség, és más érdeklődők számára átfogó módon, ugyanakkor közérthetően mutassa be az egyes jogszabályi megoldásokat, a vagyonnyilatkozat-tételére kötelezett személyek kötelezettségeit, illetve az egyes érintett intézmények feladatait az eljárással kapcsolatban. Az országgyűlési képviselők vagyonnyilatkozatairól az Országgyűlésről szóló évi XXXVI. törvény, valamint az egyes házszabályi rendelkezésekről szóló 10/2014. (II. 24.) OGY határozat, azaz a Házszabály rendelkezik. Ezen a szabályozáson alapul számos közjogi méltóság vagyonnyilatkozat-tételi kötelezettsége, így az Állami Számvevőszék elnökére és alelnökére, a Magyar Nemzeti Bank elnökére, alelnökére, a Monetáris Tanács tagjaira és Felügyelő Bizottság tagjaira, a Nemzeti Média és Hírközlési Hatóság Médiatanácsának elnökére és tagjaira, a legfőbb ügyészre és a legfőbb ügyész helyetteseire, a Gazdasági Versenyhivatal elnökére, elnökhelyettesére és a Gazdasági Versenytanács tagjaira, a Költségvetési Tanács elnökére, valamint a Közbeszerzések Tanácsának elnökére és tagjaira vonatkozó előírások is. A miniszterek és államtitkárok a központi államigazgatási szervekről, valamint a Kormány tagjai és az államtitkárok jogállásáról szóló évi XLIII. törvény szerint tesznek vagyonnyilatkozatot. Külön törvény részletezi a közszolgálatban álló személyek, azaz a rendvédelmi szervek, továbbá a Nemzeti Adó- és Vámhivatal hivatásos állományú tagjainak, a Magyar Honvédség hivatásos és szerződéses állományú katonáinak, a közalkalmazotti, közszolgálati és kormányzati szolgálati jogviszonyban állóknak, az ügyészeknek és az igazságügyi alkalmazottaknak, valamint a Magyar Nemzeti Bank Monetáris Tanácsának tagjai kivételével a Magyar Nemzeti Bank alkalmazottainak erre vonatkozó kötelezettségeit. 2. A köztársasági elnök vagyonnyilatkozat-tételi kötelezettsége Vonatkozó jogszabály: évi CX. törvény a köztársasági elnök jogállásáról és javadalmazásáról, 6. Mikor és hogyan kell nyilatkozni? A köztársasági elnök jogállásáról szóló törvény alapján a köztársasági elnök a megbízatása keletkezését követő harminc napon belül, majd azt követően minden évben január 31-ig, valamint a megbízatásának megszűnését követő harminc napon belül az országgyűlési képviselők vagyonnyilatkozatával azonos tartalmú vagyonnyilatkozatot tesz. A vagyonnyilatkozatához köteles csatolni a vele közös háztartásban élő házas- vagy élettársának, gyermekeinek (azaz családtagjainak) a sajátjával azonos tartalmú vagyonnyilatkozatát. Ha ezt a kötelezettségét elmulasztja a vagyonnyilatkozat benyújtásáig tisztségét nem gyakorolhatja, javadalmazásban nem részesül. A törvény szerint a vagyonnyilatkozat-tétel elmulasztásának egyben a köztársasági elnök átmeneti akadályoztatásának tényét az Országgyűlés állapítja meg. 3
4 Ki ellenőrizheti a nyilatkozat tartalmát? A köztársasági elnök vagyonnyilatkozata nyilvános, pontos másolata a Köztársasági Elnöki Hivatal honlapján található meg. 1 A honlapról a köztársasági elnök megbízatásának megszűnését követő egy év elteltével távolítható el. (A Hivatal gazdasági ügyekért felelős vezetője a volt köztársasági elnök és családtagja vagyonnyilatkozatát a köztársasági elnök megbízatásának megszűnését követő egy évig őrzi.) A köztársasági elnök hozzátartozóinak vagyonnyilatkozata ugyanakkor nem nyilvános, abba csak az Országgyűlés alkotmányügyi kérdésekkel foglalkozó állandó bizottságának (alkotmányügyi bizottság) tagjai tekinthetnek be, ha a köztársasági elnök vagyonnyilatkozatával kapcsolatos eljárásra kerül sor. Ilyen eljárást a bizottság elnökénél bárki kezdeményezhet, ha a vagyonnyilatkozat konkrét tartalmára vonatkozóan olyan tényállítást tesz, amely konkrétan megjelöli a vagyon nyilatkozat kifogásolt részét és tartalmát. Ha a kezdeményezés ennek a követelménynek nem felel meg, nyilvánvalóan alaptalan, vagy ha a kezdeményezést ismételten nyújtották be, de új tényállítást vagy adatot nem tartalmaz, a bizottság elnöke az eljárás lefolytatása nélkül elutasítja a kezdeményezést. A vagyonnyilatkozatban foglaltak valóság tartalmát a bizottság ellenőrzi. Mik az eljárás szabályai? A törvény szerint a vagyonnyilatkozattal kapcsolatos eljárás során a bizottság felhívására a köztársasági elnök köteles a saját, illetve családtagja vagyonnyilatkozatában feltüntetett vagyoni, jövedelmi és érdekeltségi viszonyokat igazoló adatokat haladéktalanul, írásban bejelenteni. Az adatokba csak a bizottság tagjai tekinthetnek be. A vagyonnyilatkozattal kapcsolatos eljárás eredményéről a bizottság elnöke tájékoztatja az Országgyűlés elnökét, aki a bizottság által megállapított té nyekről a soron következő ülésen tájékoztatja az Országgyűlést. A köztársasági elnök által benyújtott igazoló adatokat a vagyonnyilatkozattal kapcsolatos eljárás lezárulását követő harmincadik napon törölni kell. 3. Az országgyűlési képviselők vagyonnyilatozatai Vonatkozó jogszabályok: évi XXXVI. törvény az Országgyűlésről, 90., valamint 10/2014. (II. 24.) OGY határozat egyes házszabályi rendelkezésekről, A vagyonnyilatkozat formanyomtatványának internetes elérhetősége: Az egyes vagyonnyilatkozatok az országgyűlési képviselők személyes adatlapjain (parlamenti honlapjain) találhatók
5 Mikor és hogyan kell nyilatkozni? Az országgyűlésről szóló törvény alapján az országgyűlési képviselők a megbízatásuk keletkezését követő harminc napon belül, majd azt követően minden évben január 31-ig, valamint a megbízatásuk megszűnését követő harminc napon belül vagyonnyilatkozatot tesznek a törvény mellékletében meghatározott formában. A képviselő a vagyonnyilatkozatához csatolni köteles a vele közös háztartásban élő házas- vagy élettársának, gyermekeinek (család tagok) a képviselő vagyonnyilatkozatával azonos tartalmú vagyonnyilatkozatát. A hozzátartozók vagyonnyilatkozatai nem nyilvánosak. A vagyonnyilatkozattétel elmulasztása esetén a vagyonnyilatkozat benyújtásáig a képviselő a képviselői jogait nem gyakorolhatja, javadalmazásban nem részesül. A vagyonnyilatkozat-tétel elmulasztásának tényét az Országgyűlés állapítja meg. A vagyon-, jövedelem- és érdekeltségi nyilatkozattal kapcsolatos eljárás részletes szabályait az egyes házszabályi rendelkezésekről szóló 10/2014. (II. 24.) OGY határozat (Házszabály) tartalmazza. Ki ellenőrizheti a nyilatkozat tartalmát? A Házszabály alapján a vagyon-, jövedelem- és érdekeltségi nyilatkozattal (azaz a vagyonnyilatkozattal) kapcsolatos eljárás kezdeményezése esetén a mentelmi bizottság elnöke felhívja az érintett képviselőt, hogy öt napon belül nyilatkozzon a kezdeményezéssel kapcsolatosan, vagy javítsa ki a kezdeményezésben kifogásolt adatokat, ha a kezdeményezést alaposnak találja. Ha a képviselő a kifogásolt adatokat kijavítja, az elnök nem rendeli el a vagyonnyilatkozattal kapcsolatos eljárás megindítását, amely tényről tájékoztatja a házelnököt és a kezdeményezőt. Mik az eljárás szabályai? Az érintett képviselő nyilatkozata kézhezvétele után a mentelmi bizottság elnöke az összeférhetetlenségi ügyekkel kapcsolatos eljárás szabályai alapján jár el. 2 Eszerint, ha a mentelmi bizottság elnöke a kezdeményezésről és az érintett képviselőtől kapott válaszból azt állapítja meg, hogy a kezdeményezés nyilvánvalóan alaptalan, erről haladéktalanul tájékoztatja a mentelmi bizottságot. Ha a mentelmi bizottság nem emel kifogást, az elnök nem rendeli el az eljárás megindítását, és erről tájékoztatja a házelnököt. Ha a mentelmi bizottság kifogást emel, az elnök haladéktalanul elrendeli a vagyonnyilatkozattal kapcsolatos eljárás megindítását. Ha a képviselő a felhívásnak nem tesz eleget vagy a kezdeményezésben foglaltakat vitatja, a mentelmi bizottság elnöke szintén elrendeli a vagyonnyilatkozattal kapcsolatos eljárás megindítását. 2 Házszabály, 149. (7) és (8) bekezdés, illetve 151. (1) és (5) bekezdés 5
6 A mentelmi bizottság a vagyonnyilatkozattal kapcsolatos ügy tárgyalásáról, idejéről és helyéről az érintett képviselőt előzetesen értesíti, majd az ügyet zárt ülésen tárgyalja. Ha a képviselő megjelenik, kérésére meg kell őt hallgatni, de a mentelmi bizottság ülésén egyébként nem lehet jelen. A képviselő nyilatkozattételre történő felhívásától számított harminc napon belül a mentelmi bizottság az ellenőrzés eredményéről írásban tájékoztatja az Országgyűlést. Az újonnan megválasztott Országgyűlés mentelmi bizottsága a képviselő megbízatásának megszűnése esetén a vagyonnyilatkozat-tételre előírt határidő lejártát követő első ülésén listát állít össze azokról a volt képviselőkről, akik nem tettek eleget záró vagyonnyilatkozat-tételi kötelezettségüknek, amit a házelnök nyilvánosságra hoz. A mentelmi bizottság elnöke írásban szólítja fel a volt képviselőket záró vagyonnyilatkozatuk haladéktalan megtételére. E felszólításban felhívja a volt képviselők figyelmét mulasztásuk következményeire. 4. Miniszterek és államtitkárok vagyonnyilatkozatai Vonatkozó jogszabály: évi XLIII. törvény a központi államigazgatási szervekről, valamint a Kormány tagjai és az államtitkárok jogállásáról, 12. és 12/A. -12/C. Mikor és hogyan kell nyilatkozni? A miniszterek és államtitkárok vagyonnyilatkozat-tételi kötelezettségét a törvény az országgyűlési képviselői megbízatással nem rendelkező politikai vezetőkre vonatkozó kötelezettségek meghatározásával rendezi. A jogszabály szerint a minisztereknek és államtitkároknak a megbízatásuk keletkezését követő harminc napon belül, majd azt követően évente, valamint a megbízatásuk megszűnését követő harminc napon belül kell az országgyűlési képviselők vagyonnyilatkozatával azonos tartalmú vagyonnyilatkozatot tenniük, amelyhez csatolniuk kell a velük közös háztartásban élő házas- vagy élettársuk és gyermekeik (azaz a családtagjaik) szintén az országgyűlési képviselők vagyonnyilatkozatával azonos tartalmú vagyonnyilatkozatát. A törvény alapján vagyonnyilatkozatokat a kormányzati tevékenység összehangolásáért felelős miniszter, vagyis a Miniszterelnökséget vezető miniszter kezeli. A családtag vagyonnyilatkozata kivételével az országgyűlési képviselői megbízatással nem rendelkező politikai vezető vagyonnyilatkozata nyilvános, oldalhű másolatát a kormányzati tevékenység összehangolásáért felelős miniszter az általa vezetett minisztérium honlapján teszi közzé. 3 A vagyonnyilatkozat a honlapról az országgyűlési képviselői megbízatással nem rendelkező politikai vezető megbízatásának megszűnését követő egy év elteltével távolítható el. A családtag vagyonnyilatkozatába az Országgyűlés összeférhetetlenségi (azaz a mentelmi) bizottság tagjai tekinthetnek be az országgyűlési képviselői megbízatással nem rendelkező politikai vezető vagyonnyilatkozatával kapcsolatos eljárás során
7 Ki ellenőrizheti a nyilatkozat tartalmát? A vagyonnyilatkozatokkal kapcsolatos eljárást az összeférhetetlenségi bizottság elnökénél bárki kezdeményezheti a vagyonnyilatkozat konkrét tartalmára vonatkozó olyan tényállítással, amely pontosan megjelöli a vagyonnyilatkozat kifogásolt részét és tartalmát. Ha a kezdeményezés ezeknek a jogszabályi követelményeknek nem felel meg, nyilvánvalóan alaptalan, vagy az ismételten benyújtott kezdeményezés új tényállítást vagy adatot nem tartalmaz, a mentelmi bizottság elnöke az eljárás lefolytatása nélkül elutasítja. A vagyonnyilatkozatban foglaltak valóságtartalmát a mentelmi bizottság ellenőrzi. Mik az eljárás szabályai? A törvény rendelkezése alapján a vagyonnyilatkozattal kapcsolatos eljárás során a mentelmi bizottság felhívására az országgyűlési képviselői megbízatással nem rendelkező politikai vezető köteles a saját, illetve családtagja vagyonnyilatkozatában feltüntetett vagyoni, jövedelmi és érdekeltségi viszonyokat igazoló adatokat haladéktalanul, írásban bejelenteni. Az igazoló adatokba a bizottság tagjai tekinthetnek be. Az ellenőrzés eredményéről az összeférhetetlenségi bizottság elnöke tájékoztatja az Országgyűlés elnökét, aki az összeférhetetlenségi bizottság által megállapított tényekről a soron következő ülésen tájékoztat ja az Országgyűlést. A benyújtott igazoló adatokat a vagyonnyilatkozattal kapcsolatos eljárás lezárulását követő harmincadik napon törölni kell. A politikai vezetők és családtagjaik vagyonnyilatkozatait a megbízatásuk megszűnését követő egy évig kell őrizni. Azok az állami vezetők, akik országgyűlési képviselői megbízatással is rendelkeznek az országgyűlési képviselőkre vonatkozó szabályok szerint, az az Országgyűlésről szóló évi XXXVI. törvény alapján tesznek vagyonnyilatkozatot. Ha a politikai vezető a vagyonnyilatkozat-tételi kötelezettségét szándékosan elmulasztja, vagy a vagyonnyilatkozatban lényeges adatot, tényt szándékosan valótlanul közöl az arra alapot adó okok fentiek szerinti vizsgálatát követően a miniszterelnök esetében az Országgyűlés elnöke a miniszterelnök összeférhetetlenségének kimondását, a miniszterelnök pedig a miniszter vagy az államtitkár felmentését kezdeményezi. Utóbbi esetben a köztársasági elnök a minisztert vagy az államtitkárt e megbízatása alól felmenti. A politikai vezetők megbízatásuk megszűnésekor a törvény szerint járó juttatásra mindaddig nem jogosultak, amíg a megbízatásuk megszűnését követően esedékes vagyonnyilatkozat-tételi kötelezettségüknek eleget nem tesznek. 5. Az Állami Számvevőszék elnökének, alelnökének, egyéb vezetőinek és a számvevőknek a vagyonnyilatkozatai Vonatkozó jogszabály: évi LXVI. törvény az Állami Számvevőszékről, 13. és 19. Az Állami Számvevőszék elnöke és alelnöke az országgyűlési képviselőkre vonatkozó szabályok szerint a megválasztásakor, majd azt követően évente; az Állami Számvevőszék vezetői és számvevői a köztisztviselőkre vonatkozó szabályok szerint a kinevezésükkor, majd azt követően a vezetők évente, a számvevők kétévente vagyonnyilatkozatot tesznek. Az 7
8 Állami Számvevőszék elnöke ellenőrzi a vezetők és a számvevők vagyonnyilatkozatát, gondoskodik azok nyilvántartásáról. A vezetők és a számvevők vagyonnyilatkozata nem nyilvános. A vagyonnyilatkozatok őrzésére, ellenőrzésére, a vagyonnyilatkozat-tételi kö telezettség elmulasztására és a szándékosan téves tartalmú vagyonnyilatkozat közlésére az Állami Számvevőszék elnökének és alelnökének esetében az országgyűlési képviselőkre, az Állami Számvevőszék vezetői és számvevői esetében eltérő szabály hiányában a köztisztviselőkre vonatkozó szabályokat kell alkalmazni. 6. A Magyar Nemzeti Bank elnökének, alelnökeinek, a Monetáris Tanács tagjainak, valamint a felügyelőbizottság tagjainak vagyonnyilatkozata Vonatkozó jogszabály: évi CXXXIX. törvény a Magyar Nemzeti Bankról, 157. Az MNB elnöke, alelnökei, a Monetáris Tanácsnak az Országgyűlés által hat évre választott tagjai, valamint a felügyelőbizottság tagjai az országgyűlési képviselőkkel azonos módon, azonos tartalommal és gyakorisággal tesznek vagyonnyilatkozatot. A törvény alapján az évenkénti vagyonnyilatkozatot a kötelezettség esedékessé válásának évében az azt megelőző év december 31-ei állapotára vonatkozóan, a kinevezéskor, illetve a felmentéskor esedékes vagyonnyilatkozatot a kinevezés, illetve a felmentés napjának állapotára vonatkozóan kell megtenni. A nyilatkozattételre kötelezett saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekeinek az országgyűlési képviselők vagyonnyilatkozatával azonos tartalmú vagyonnyilatkozatát. A vagyonnyilat kozatokat a mentelmi bizottság tartja nyilván, rájuk az országgyűlési képviselők vagyonnyilatkozatára, illetve vagyonnyilatkozatával kapcsolatos eljárásra vonatkozó szabályokat kell alkalmazni. A vagyonnyilatkozattal kapcsolatos eljárást bárki kezdeményezheti az Országgyűlés elnökénél. 7. A Médiatanács tagjainak vagyonnyilatkozat-tételi kötelezettsége Vonatkozó jogszabály: évi CLXXXV. törvény a médiaszolgáltatásokról és a tömegkommunikációról, 128. (3) és 129. (2) A Médiatanács tagja az országgyűlési képviselőkre vonatkozó szabályok szerint köteles vagyonnyilatkozatot tenni, első alkalommal a megválasztását követő harminc napon belül. A vagyonnyilatkozat kezelésére, nyilvántartására, ellenőrzésére az országgyűlési képviselők vagyonnyilatkozatának kezelésére, nyilvántartására, ellenőrzésére vonatkozó szabályokat kell alkalmazni. Összeférhetetlenség miatt meg kell szüntetni a Médiatanács elnökének vagy tagjának megbízatását, ha az elnök vagy a tag vagyonnyilatkozat-tételi kötelezettségének teljesítését megtagadja, a teljesítést elmulasztja, vagy vagyonnyilatkozatában lényeges adatot, tényt valótlanul közöl, valamint, ha az igazolási kötelezettségének önhibájából adódóan nem tesz eleget. 8
9 8. Az ügyészek vagyonnyilatkozatai Vonatkozó jogszabályok: évi CLXIV. törvény a legfőbb ügyész, az ügyészek és más ügyészségi alkalmazottak jogállásáról és az ügyészi életpályáról, 11. (4), 16. (6), 44. (2), 122. (5) és 130. (1). Az alábbi szabályozáson túl a legfőbb ügyészen és a helyettesén kívül az ügyészek az egyes vagyonnyilatkozat-tételi kötelezettségekről szóló évi CLII. törvény szerint, a közszolgálatban álló személyekre vonatkozó előírások szerint tesznek vagyonnyilatkozatot. A legfőbb ügyészt és a legfőbb ügyész helyettesét az országgyűlési képviselőkre vonatkozó szabályok szerint terheli a vagyonnyilatkozat-tételi kötelezettség, első alkalommal a megválasztását, kinevezését követő harminc napon belül. A vagyonnyilatkozat nyilvántartására, ellenőrzésére, kezelésére az országgyűlési képviselők vagyonnyilatkozatának nyilvántartására, ellenőrzésére, kezelésére vonatkozó szabályokat kell alkalmazni. Nem választható meg legfőbb ügyésznek, illetve nem nevezhető ki ügyésznek az a személy, aki külön törvényben szabályozott vagyonnyilatkozat-tételi kötelezettségét megszegte. Összeférhetetlenség miatt meg kell szüntetni a legfőbb ügyész, a legfőbb ügyész helyettes ügyészségi szolgálati jogviszonyát, ha vagyonnyilatkozat-tételi kötelezettségének teljesítését megtagadja, a teljesítést elmulasztja, vagy vagyonnyilatkozatában lényeges adatot, tényt valótlanul közöl. A legfőbb ügyész által kinevezett ügyész ügyészségi szolgálati viszonya szintén megszűnik, ha vagyonnyilatkozat-tételi kötelezettségét megszegi. Nem nevezhető ki ügyészségi tisztviselőnek, írnoknak, fizikai alkalmazottnak az a személy, aki vagyonnyilatkozat-tételi kötelezettségét megszegte, szolgálati viszonya pedig megszűnik, ha a vagyonnyilatkozat-tételi kötelezettségét megszegi. 9. A Gazdasági Versenyhivatal elnökének, elnökhelyettesének és a Versenytanács tagjainak vagyonnyilatkozata Vonatkozó jogszabály: évi LVII. törvény a tisztességtelen piaci magatartás és a versenykorlátozás tilalmáról, 38. (5) és 40. (4) A Gazdasági Versenyhivatal (GVH) elnöke, elnökhelyettese, illetve a Versenytanács tagja az országgyűlési képviselőkre vonatkozó szabályok szerint köteles vagyonnyilatkozatot tenni, első alkalommal a kinevezését követő harminc napon belül. A vagyonnyilatkozat nyilvántartására, ellenőrzésére, kezelésére az országgyűlési képviselők vagyonnyilatkozatának nyilvántartására, ellenőrzésére, kezelésére vonatkozó szabályokat kell alkalmazni. Megbízatásuk és közszolgálati jogviszonyuk megszűnik, ha a vagyonnyilatkozat-tételi köte le zettségének teljesítését megtagadják, a teljesítést elmulasztják, vagy vagyon nyilatkozatban lényeges adatot, tényt szándékosan valótlanul közölnek. Az erre vonatkozó előterjesztést az elnök esetében a miniszterelnök, egyéb esetben a GVH elnöke nyújtja be. 9
10 10. A Költségvetési Tanács elnökének vagyonnyilatkozata Vonatkozó jogszabály: évi CXCIV. törvény Magyarország gazdasági stabilitásáról, 19/A. A Költségvetési Tanács elnöke az országgyűlési képviselőkkel azonos módon, azonos tartalommal és gyakorisággal tesz vagyonnyilatkozatot. Az évenkénti vagyonnyilatkozatot a kötelezettség esedékessé válásának évében az azt megelőző év december 31-ei állapotára vonatkozóan, a kinevezéskor, illetve megbízatása megszűnésekor esedékes vagyon nyilatkozatot a kinevezés, illetve a megbízatás megszűnése napjának állapotára vonatkozóan kell megtennie. Saját vagyonnyilatkozatához csatolni köteles a vele közös háztartásban élő házas- vagy élettársának, valamint gyermekeinek az országgyűlési képviselők vagyonnyilatkozatával azonos tartalmú vagyonnyilatkozatát. A vagyonnyilatkozat-tétel elmulasztása esetén a vagyonnyilatkozat benyújtásáig a Tanács elnöke tisztségét nem gyakorolhatja, javadalmazásban nem részesülhet. A vagyonnyilatkozatot az Országgyűlés mentelmi bizottsága tartja nyilván. A vagyonnyilatkozattal kapcsolatos eljárást bárki kezdeményezheti a mentelmi bizottság elnökénél. Az eljárásra az országgyűlési képviselők vagyonnyilatkozatával kapcsolatos eljárásra vonatkozó szabályokat kell alkalmazni. 11. A Közbeszerzési Tanács elnökének, alelnökének és tagjainak vagyonnyilatkozata Vonatkozó jogszabály: évi CXLIII. törvény a közbeszerzésekről, 182. (6) és (7) bekezdés A Közbeszerzési Tanács elnöke, alelnöke és tagja az országgyűlési képviselőkre vonatkozó szabályok szerint köteles vagyonnyilatkozatot tenni, első alkalommal a kijelölését követő harminc napon belül. A vagyonnyilatkozat nyilvántartására, ellenőrzésére, kezelésére az országgyűlési képviselők vagyonnyilatkozatának nyilvántartására, ellenőrzésére, kezelésére vonatkozó szabályokat kell alkalmazni. Összeférhetetlenség miatt meg kell szüntetni a Tanács elnökének, alelnökének és a Tanács tagjának a megbízatását, ha vagyonnyilatkozattételi kötelezettségének teljesítését megtagadja, a teljesítést elmulasztja, vagy vagyonnyilatkozatában lényeges adatot, tényt valótlanul közöl. 12. A közszolgálatban álló személyek vagyonnyilatkozat-tételi kötelezettsége Vonatkozó jogszabály: évi CLII. törvény az egyes vagyonnyilatkozat-tételi kötelezettségekről Mikor és hogyan kell nyilatkozni? A törvény alapján alapvető jogok és kötelességek pártatlan és elfogulatlan érvényesítése, valamint a közélet tisztaságának biztosítása és a korrupció megelőzése céljából vagyonnyilatkozatot kell tenniük az alábbi közszolgálatban álló személyeknek: 10
11 a rendvédelmi szerv, továbbá a Nemzeti Adó- és Vámhivatal hivatásos állományú tagjai, a Magyar Honvédség hivatásos és szerződéses állományú katonái, akik közalkalmazotti jogviszonyban állnak, akik közszolgálati jogviszonyban, kormányzati szolgálati jogviszonyban állnak, akik ügyészségi szolgálati viszonyban állnak, az igazságügyi alkalmazottak, a Magyar Nemzeti Bank alkalmazottai, 4 amennyiben önállóan vagy testület tagjaként javaslattételre, döntésre vagy ellenőrzésre jogosultak közigazgatási hatósági vagy szabálysértési ügyben, közbeszerzési eljárás során, feladatai ellátása során költségvetési vagy egyéb pénzeszközök felett, továbbá az állami vagy önkormányzati vagyonnal való gazdálkodás, valamint elkülönített állami pénz alapok, fejezeti kezelésű előirányzatok, önkormányzati pénzügyi támogatási pénzkeretek tekintetében, egyedi állami vagy önkormányzati támogatásról való döntésre irányuló eljárás lefolytatása során, vagy állami vagy önkormányzati támogatások felhasználásának vizsgálata, vagy a felhasználással való elszámoltatás során. A törvény erejénél fogva, minden esetben vagyonnyilatkozat tételére kötelezettek a következő közszolgálatban álló személyeknek: helyettes államtitkár, a rendvédelmi feladatokat ellátó szervek hivatásos állományának szolgálati jogviszonyáról szóló törvény (2015. évi XLII. törvény) szerinti rendvédelmi feladatokat ellátó szervnél osztályvezetői, illetve azzal azonos vagy magasabb beosztású vezetői beosztást, valamint a honvédek jogállásáról szóló törvény hatálya alá tartozó tábornoki vagy ezredesi rendfokozattal rendszeresített beosztást tölt be, politikai tanácsadó és főtanácsadó, kormány- vagy miniszteri tanácsadó vagy főtanácsadó, vezetői munkakört betöltő köztisztviselő vagy kormánytisztviselő, jogszabály alapján nemzetbiztonsági ellenőrzés alá eső köztisztviselői vagy kormánytisztviselői munkakört tölt be, ügyész, közjegyző, bírósági végrehajtó, a Magyar Fejlesztési Bank Zrt. vezérigazgatója, igazgatóságának, felügyelőbizottságának elnöke és tagja, a Magyar Nemzeti Vagyonkezelő Zrt. felügyelőbizottságának és ellenőrző bizottságának tagja, 4 A Magyar Nemzeti Bank Monetáris Tanácsának tagjai a Magyar Nemzeti Bankról szóló évi CXXXIX. törvény szerint tesznek vagyonnyilatkozatot. 11
12 a többségi állami részesedéssel működő gazdálkodó szervezet tisztségviselője és felügyelőbizottságának tagja, az Országgyűlés és a Kormány által alapított közalapítvány kezelő szervének vagy szervezetének tagja, illetve egyéb tisztségviselője, továbbá az a közszolgálatban nem álló személy, aki önállóan vagy testület tagjaként javaslattételre, döntésre, illetve ellenőrzésre jogosult o az állam, önkormányzat, költségvetési intézmény, valamint többségi állami, illetve többségi önkormányzati tulajdonban lévő gazdasági társaság, továbbá az Országgyűlés, a Kormány, valamint önkormányzat által alapított közalapítvány által lefolytatott közbeszerzési eljárásban, o feladatai ellátása során költségvetési vagy egyéb pénzeszközök felett, továbbá az állami vagy önkormányzati vagyonnal való gazdálkodás, valamint elkülönített állami pénzalapok, fejezeti kezelésű előirányzatok, önkormányzati pénzügyi támogatási pénzkeretek tekintetében, illetve az Országgyűlés, a Kormány, valamint ön kormányzat által alapított közalapítvány számára nyújtott támogatási pénzeszköz juttatásánál, o egyedi állami vagy önkormányzati támogatásról való döntésre irányuló eljárás lefolytatása során, vagy o állami, önkormányzati, illetve az Országgyűlés, a Kormány, valamint önkormányzat által alapított közalapítványi támogatások felhasználásának vizsgálata, valamint a felhasználással való elszámoltatás során. Vagyonnyilatkozatot a kötelezettséget megalapozó jogviszony, beosztás létrejötte előtt, illetve a megszűnését követő tizenöt napon belül kell tenni. A feladatkör fennállása alatt az első vagyonnyilatkozatot követően a törvényben az egyes tisztségekre vonatkozóan meghatározottak szerint évente, kétévente vagy ötévente kell eleget tenni a kötelezettségnek. A nyilatkozatok nem nyilvánosak. A vagyonnyilatkozatok őrzéséért általános esetben a munkáltatói jogkör gyakorlója, közjegyző esetében a területi közjegyzői kamara elnöksége, bírósági végrehajtó esetében pedig a kinevezésre jogosult felel. A Magyar Nemzeti Bank alkalmazottai vonatkozásában a Magyar Nemzeti Bank elnöke felelős. A vagyonnyilatkozatok valós tartalmának megállapítására a vagyonnyilatkozat szintén őrzéséért felelős személy jogosult. Annak, aki vagyonnyilatkozat-tételi kötelezettségének a teljesítését megtagadja, a vagyonnyilatkozat-tételi kötelezettséget megalapozó megbízatását vagy jogviszonyát az arra vonatkozó, külön jogszabályban meghatározott megszüntetési okoktól függetlenül meg kell szüntetni, és a jogviszony megszűnésétől számított három évig közszolgálati jogviszonyt nem létesíthet, valamint az e törvény szerinti vagyonnyilatkozat-tételi kötelezettséget megalapozó munkakört, feladatkört, tevékenységet vagy beosztást nem láthat el. 12
13 Ki ellenőrizheti a nyilatkozat tartalmát? Az őrzésért felelős személy ellenőrzési eljárást folytathat le, ha a kötelezettséget megalapozó jogviszony, beosztás, munka- vagy feladatkör meg szűné sétől számított egy éven belül, illetve ha a vagyonnyilatkozat-tételre kötelezett vagyoni helyzetére vonatkozó valamely bejelentés szerint alaposan feltehető, hogy vagyongyarapodása a nyilatkozattételikötelezettségét megalapozó jogviszonyából, illetve az őrzésért felelős által ismert egyéb törvényes forrásból származó jövedelme alapján nem igazolható. Mik az eljárás szabályai? Az eljárás lefolytatása esetén az őrzésért felelős a kötelezettet meghallgatja. Nem lehet meghallgatást kezdeményezni, ha a bejelentő névtelen, illetve, ha a bejelentés nyilvánvalóan alaptalan, vagy olyan tényre, körülményre utal, amelyet az őrzésért felelős már korábbi meghallgatás során tisztázott. Ha a kötelezett ezt kérelmezi, meghallgatásra érdekképviseleti szerv képviselőjének vagy a kötelezett által megbízott más személynek a jelenlétében, jegyzőkönyvvezetés mellett kerülhet sor. A törvény alapján a vagyonnyilatkozatban a nyilatkozattevőnek a saját és a vele egy háztartásban élő hozzátartozók jövedelmi, érdekeltségi és vagyoni helyzetéről is be kell számolnia. Hozzátartozónak minősül a házastárs, az élettárs, valamint a közös háztartásban élő szülő, gyermek, a házastárs gyermeke, ideértve az örökbefogadott és a nevelt gyermeket is. Az őrzésért felelős az állami adóhatóságnál a kötelezett és a vele egy háztartásban élő hozzátartozója vagyongyarapodásának az adózás rendjéről szóló törvény szerinti (2003. évi XCII. törvény) vizsgálatát kezdeményezi, ha az ellenőrzés során a vagyonnyilatkozatok tartalmából alaposan feltehető, hogy a kötelezett vagyongyarapodása a nyilatkozattételi kötelezettséget megalapozó jogviszonyából, illetve az őrzésért felelős által ismert egyéb törvényes forrásból származó jövedelme alapján nem igazolható, a kötelezett a kötelezettségének az előírt határidőben nem tett eleget, vagy a meghallgatási eljárás során a meghallgatást követően, a bejelentésben szereplő tények, adatok, körülmények nem tisztázódnak hitelt érdemlően. Az őrzésért felelős a vagyongyarapodás vizsgálatát kezdeményezheti akkor is, ha a kötelezett vagyongyarapodása bejelentési kötelezettség alá eső tevékenységből származik, de a kötelezett a bejelentést elmulasztotta. Ezekben az esetekben az állami adóhatóság soron kívül, az adózás rendjéről szóló, törvényben meghatározott vagyongyarapodási vizsgálatot folytat le, majd határozatában megállapítja, hogy milyen összegű jövedelem fedezi a kötelezett vagy a vele egy háztartásban élő hozzátartozó törvényesen megszerzett jövedelmét meghaladó mértékű vagyongyarapodást, illetve életvitelre fordított kiadásokat. A közszolgálatban álló személy a határozat megállapításai ellen bírósági felülvizsgálat iránt indíthat pert. 13
14 13. Az alkotmánybírák vagyonnyilatkozatai Vonatkozó jogszabályok: évi CLI. törvény az Alkotmánybíróságról, , 16. (5) bekezdés és 20. (6) bekezdés Mikor és hogyan kell nyilatkozni? A törvény rendelkezései szerint az Alkotmánybíróság tagjai a megválasztásukat követő harminc napon belül, majd ezt követően minden évben január 31-ig, valamint a megbízatásuk megszűnését követő harminc napon belül tesznek vagyonnyilatkozatot. A nyilatkozat tartalma megegyezik az országgyűlési képviselők vagyonnyilatkozatával. Az alkotmánybírák a vagyonnyilatkozatukhoz kötelesek csatolni a velük közös háztartásban élő családtagjaik vagyonnyilatkozatát is. Az alkotmánybírák vagyonnyilatkozata nyilvános, oldalhű másolatát a családtagok személyes adatainak kivételével az Alkotmánybíróság honlapján teszik közzé. A vagyonnyilatkozatokat az Alkotmánybíróság főtitkára kezeli. A főtitkár az Alkot mánybíróság volt tagjainak, valamint családtagjaiknak a vagyonnyilatkozatát az alkot mány bírák megbízatásának megszűnését követő egy évig őrzi. A vagyonnyilatkozatok a honlapról szintén az alkotmánybírák megbízatásának megszűnését követő egy év elteltével távolíthatók el. A családtagok vagyonnyilatkozata nem nyilvános. Mik az eljárás szabályai? Ha az alkotmánybíró elmulasztja a vagyonnyilatkozat-tételre vonatkozó kötelezettségét, annak teljesítéséig a tisztségéből eredő jogkörét nem gyakorolhatja, díjazásban, valamint juttatásban nem részesülhet. Ki kell zárni az Alkotmánybíróság tagjai közül azt, aki a vagyonnyilatkozat-tételi kötelezettségét szándékosan elmulasztja, vagy a vagyon nyi lat ko za tá ban lényeges adatot, tényt szándékosan valótlanul közöl. Az Alkotmánybíróság volt elnöke a törvényben meghatározott juttatásokra mindaddig nem jogosult, amíg a megbízatásának megszűnését követően a vagyonnyilatkozat-tételi kötelezettségének eleget nem tesz. 14
15 14. A bírák vagyonnyilatkozatai Vonatkozó jogszabály: évi CLXII. törvény a bírák jogállásáról és javadalmazásáról, 4., 90. k) pont, 97. és Mikor és hogyan kell nyilatkozni? A törvény szerint a bírák, beleértve a Kúria és az Országos Bírósági Hivatal (OBH) elnökét, az alapvető jogok és kötelességek pártatlan és elfogulatlan érvényesítése, valamint a közélet tisztaságának biztosítása és a korrupció megelőzése céljából háromévente tesznek vagyonnyilatkozatot, amelyet az OBH elnökének kell átadniuk. Csupán az személy nevezhető ki bíróvá, aki vállalja, hogy a törvény rendelkezéseinek megfelelően vagyonnyilatkozatot tesz. Esküt is csupán az a bíró tehet, aki a vagyonnyilatkozatot benyújtotta. Ha egy bíró a kötelezettségét szándékosan elmulasztja, vagy a vagyonnyilatkozatában (a vele közös háztartásban élő hozzátartozók adatait is ideértve) lényeges adatot, tényt szándékosan valótlanul közöl vagy elhallgat, vagy a vagyonnyilatkozatát és a személyes adat kezelésére felhatalmazó nyilatkozatát visszavonja, a törvény alapján fel kell menteni a tisztségéből. A bírák a közös háztartásban élő házastársukra, élettársukra és gyermekeikre vonatkozóan is külön-külön vagyonnyilatkozatot tesznek. A Kúria elnökének és az OBH elnökének vagyonnyilatkozata az azonosító adatok kivételével nyilvános. A vagyonnyilatkozat nyilvánosságra hozataláról az Országgyűlés elnöke gondoskodik. A bírói és a hozzátartozói vagyonnyilatkozatok nem nyilvánosak. A munkáltatói jogkör gyakorlója a háromévente esedékes vagyonnyilatkozattól függetlenül is nyilatkozat tételére kötelezheti a bírót, ha a vagyoni helyzetére vonatkozóan olyan bejelentést tesznek, amely szerint alaposan feltehető, hogy vagyongyarapodása a szolgálati viszonyából, illetve a munkáltató által ismert más törvényes forrásból származó jövedelme alapján nem igazolható. Ha a bejelentés névtelen, illetve nyilvánvalóan alaptalan, vagy olyan tényt, illetve körülményt tartalmaz, amelyre nézve a munkáltatói jogkör gyakorlója már korábban nyilatkozattételre hívta fel, nem lehet soron kívül nyilatkozattételre kötelezni a bírót. A bírák vagyonnyilatkozatába a bíró és a munkáltatói jogkör gyakorlója, illetve a szolgálati jogvitával összefüggésben a szolgálati bíróság, illetve a bíróság jogosult betekinteni. Mik az eljárás szabályai? Ha a vagyongyarapodásra a bírónak a szolgálati viszonyából vagy a munkáltató által ismert más törvényes forrásból származó jövedelme nem ad magyarázatot, a munkáltatói jog kör gyakorlója ellenőrzési eljárást kezdeményez az Országos Bírói Tanácsnál (OBT). Az ellenőrzési eljárást az OBT, vagy az általa kijelölt tagja folytatja le, célja pedig a vagyongyarapodás okának megállapítása. 15
16 15. A helyi önkormányzati képviselők és a polgármesterek vagyonnyilatkozatai Vonatkozó jogszabály: évi CLXXXIX. törvény Magyarország helyi önkormányzatairól, 39., 46., 57. (2) bekezdés és 72. (4) bekezdés Mikor és hogyan kell nyilatkozni? Az önkormányzati képviselők megválasztásuktól, majd ezt követően minden évben vagyonnyilatkozatot kötelesek tenni. Ehhez csatolniuk kell a közös háztartásban élő hozzátartozók vagyonnyilatkozatát is. A vagyonnyilatkozat tételének elmulasztása esetén, annak benyújtásáig, az önkormányzati képviselő a tisztségéből fakadó jogait nem gyakorolhatja, tiszteletdíjat, természetbeni juttatást, költségtérítést nem kaphat. A vagyonnyilatkozatot a szervezeti és működési szabályzatban erre a feladatra kijelölt bizottság tartja nyilván és ellenőrzi. Az önkormányzati képviselő vagyonnyilatkozata közérdekből nyilvános, a hozzátartozók nyilatkozata viszont nem. Mik az eljárás szabályai? A vagyonnyilatkozattal kapcsolatos eljárást a vagyonnyilatkozat-vizsgáló bizottságnál bárki kezdeményezheti. Az eljárás eredményéről a bizottság tájékoztatja a soron következő a képviselő-testületet. Vagyonnyilatkozattal kapcsolatos eljárás esetén a helyi önkormányzat képviselő-testülete zárt ülést tart. A törvény alapján a polgármesterekre is alkalmazni kell az önkormányzati képviselőre vonatkozó vagyonnyilatkozat-tételi szabályokat. 16